Johanniter-Unfall-Hilfe

Johanniter-Unfall-Hilfe e.V (JUH) er en tysk frivillig evangelisk hjelpeorganisasjon som ble opprettet etter initiativ fra den tyske Johanniter-ordenen. Bakgrunnen for opprettelsen i januar 1952 i Hannover var et stadig stigende antall trafikkulykker på tyske veier. JUH er organisert i ni delstatsforbund som til sammen omfatter mer enn 200 lokallag, og sysselsetter i dag ca. 21 000 frivillige og 8900 ansatte medarbeidere og støttes økonomisk av mer enn 1,4 millioner mennesker. President siden 2002 er General a. D. Hans-Peter von Kirchbach.